“Manchester Yunayted” “Napoli” futbolchisi uchun 95 mln yevro to‘lashga tayyor

“Manchester Yunayted” “Napoli” himoyachisi Kalidu Kulibalini qo‘lga kiritishga qattiq bel bog‘ladi, deb yozadi Football24.

Ma’lum bo‘lishicha, “Yunayted” Kulibali uchun Neapol klubiga 95 million yevro to‘lashga tayyor. “Napoli” esa futbolchisining transferidan kamida 100 million yevro ishlab olishni ko‘zlamoqda.
Eslatib o‘tamiz, himoyachilar orasida transfer rekordi “Liverpul”ga tegishli. O‘tgan mavsum “qizillar” “Sauthempton”dan Virjil van Deykni 85 million yevro evaziga sotib olgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!